### Beslutninger

Fremsendes til Teknisk Udvalg til behandling i henhold til beslutning i byrådets møde den 1. december 2022.

###

Beslutningsforslag fra V, DF, [adresse], NB, SF og EL

Venstre, Dansk Folkeparti, Radikale Venstre Nye Borgerlige, Socialistisk Folkeparti og Enhedslisten i [adresse] foreslår, at der udarbejdes en ny og bedre model for borgerinddragelse i [adresse]. Modellen skal have til formål at sikre, at aarhusianerne bliver inddraget i kommunens beslutningsprocesser langt tidligere end tilfældet er i dag. En ny Aarhus-model for borgerinddragelse skal tage sit udgangspunkt i [adresse] - og aarhusianere og fællesråd skal så tidligt som muligt inddrages i nye lokalplaner samt nye bygnings- og udviklingsprojekter.

Motivation

Med den hastige udvikling af [adresse], bysamfund og oplandsbyer er det vigtigt, at aarhusianerne bliver inddraget tidligt i fremtidens udvikling. Desværre oplever flere og flere borgere i kommunen, at det ikke er tilfældet, og at systemet i stedet kører hen over hovedet på den enkelte.

Derfor foreslår Venstre, Dansk Folkeparti, Radikale Venstre Nye Borgerlige, Socialistisk Folkeparti og Enhedslisten, at der udarbejdes en ny Aarhus-model for borgerinddragelse i [adresse]. Den nye Aarhus-model skal tage udgangspunkt i [adresse], og på den baggrund opbygge og anvende en ny form for værktøjskasse med forskellige nye metoder til borgerinddragelse. Målet er klart: Forvaltningen skal i samarbejde med fællesråd og borgerne lokalt sikre en tidlig og ordentlig forventningsafstemning for kommende projekter og lokalplaner. Konkret ønsker vi, at der skal afsøges nye måder for inddragelse ved at drage inspiration fra de bedste i [adresse] og sammenlignelige nordiske lande. Herudover ønsker vi, at aarhusianerne og fællesrådene inviteres med indenfor til at udarbejde en ny Aarhus-model for borgerinddragelse.

Vi forventer at en Aarhus-model for borgerinddragelse som minimum skal indeholde følgende:

? Der skal ske en fyldestgørende og inddragende borgerinddragelse med høj kreativitet hos bygherre og lokale borgere og fællesråd, og kommunikationen herimellem skal derfor gentænkes.

? [adresse] skal præsentere og sikre inspiration til det gode eksempel for borgerinddragelse, og hertil også tage inspiration fra [adresse] og udvide dets kapacitet.

? [adresse] skal tidligt rammesætte, hvad målet er med en konkret lokalplan eller byggeprojekt, hvilke muligheder bygherren har inden for gældende rammer samt hvordan det sikres, at nye planer indpasses i en helhedsplanlægning. Her er det vigtigt, at forvaltningen er tydelig og beskriver hvilket handlerum bygherre, fællesråd og borgerne har på et lokalt projekt. Hertil skal der følge en oplistning af, hvad der kan ændres og påvirkes - samt en oplistning af hvad man ikke kan forvente, at der kan ændres.

? Vi skal som kommune kommunikere direkte til investor/bygherre om, at vi har en forventning om, at de tidligt skal præsentere deres overvejelser og idéer til nye projekter lokalt og gerne før de kontakter Aarhus Kommune, så der er mulighed for at inddrage de borgere, der har interesse herfor så tidligt som muligt.

? I den tidlige inddragelse præsenterer bygherren i konceptform sin idé til et byggeri, og embedsværket giver konceptet samme grundige og seriøse behandling, som havde projektet været gennemtegnet og klar til lokalplanfasen. Derved fastlægges de myndigheds- og planmæssige muligheder og begrænsninger tidligt i projektforløbet, og samtidigt med at borgere og fællesråd har bragt deres tilkendegivelser overfor projektet. Herefter kan bygherren samle betragtningerne i et projekt, der tager helhedshensyn helt fra begyndelsen. Intentionen er at skabe et grundlag for et projekt, der ikke skal ændres grundlæggende sent i et projektforløb, og beskæres uskønt efter den politiske behandling.

? [adresse] skal i højere grad beskrive mulighederne for borgernes indflydelse, eksempelvis ved at gentænke aarhusianernes kommunikationsplatforme til kommunen.

? Der skal undersøges fordele, ulemper, muligheder og faldgruber ved mere professionelle fællesråd. Hertil kan der drages inspiration fra [adresse], hvor de enkelte fællesråd består af flere offentlige institutioner, der sammen er med til at løfte kommunikationen til borgerne.

? Ved store lokalplansbeslutninger skal der etableres en uafhængig borgersamling med inspiration fra By- og [adresse] i København, hvor aarhusianerne vil blive udvalgt på repræsentativ vis til at deltage i borgersamlingen.

? Økonomien for at sikre den tilstrækkelige kapacitet for at bistå borgerinddragende processer i en ny Aarhus-model kortlægges.

? Der fokuseres på de forskellige behov for borgerinddragelse, som der kan være på tværs af [adresse], således at tilgangen kan være forskellige alt efter om der er tale om en proces i den centrale del af [adresse], i omegnen eller i oplandsbyerne. Modellen skal derfor også have fleksibilitet og anerkende kommunens store forskellighed i lokalområder.

[adresse] den 16. maj 2022.

Venstre, Dansk Folkeparti, Radikale Venstre Nye Borgerlige, Socialistisk Folkeparti og Enhedslisten

Danny Nørgaard, Gruppeformand og medlem af Teknisk Udvalg (V)

Jens Johnsen, politisk leder og medlem af Teknisk Udvalg (DF)

Helge Brandt - Gruppeformand og medlem af Teknisk Udvalg (B)

Jakob Simonsen, politisk leder og medlem af Sundheds- og Omsorgsudvalget (NB)

Rita Kristiansen, Forperson for Klima- og Bæredygtighedsudvalget samt Næstforperson for Teknisk udvalg (SF)

Sebastian Iversen, Byrådsmedlem, Medlem af Kulturudvalget og Klima & Bæredygtighedsudvalget (Ø)

INDSTILLING FRA BORGMESTERENS AFDELING

Svar på forslag fra V, DF, [adresse], NB, SF og EL om Ny Aarhusmodel for borgerinddragelse

### Resume

Byrådet har i en længere periode haft stigende fokus på, hvordan borgerinddragelsen i [adresse] kan udvikles og styrkes, både hvad angår tidspunkt og omfang af inddragelsen og hvordan der kommunikeres til borgerne.

Dels gennem beslutningen om ’Den demokratiske samtale’, som et af de syv vilde problemer. Dels med beslutningsforslaget om ’Ny Aarhusmodel for borgerinddragelse’.

Den del af den demokratiske samtale, der knytter sig til byens fysiske udvikling, kommer nu til at ligge i opgaven med udvikling af en ’Ny Aarhusmodel for borgerinddragelse’. Ansvar for udviklingen af modellen placeres i Magistratsafdelingen for Teknik og Miljø. Udviklingen skal ske med afsæt i [adresse] og på baggrund af beslutningsforslaget og de konkrete tiltag, der allerede er sat i gang i Teknik og Miljø.

Byrådet ønsker, at der skal være en politisk følgegruppe. Det foreslås, at Teknisk Udvalg udgør den politiske følgegruppe. Fællesrådene og andre relevante aktører skal inviteres med i arbejdet.

Forslagsstillerne har godkendt, at beslutningsforslaget fremsendes senere, så input fra byrådets temadrøftelse om Bedre Borgersamarbejde, afholdt den 28. september 2022, kan indgå.

### Beslutningspunkter

Det indstilles:

At 1) Teknik og Miljø udarbejder en plan for udviklingen af ’Ny Aarhusmodel for borgerinddragelse’, som inkluderer beslutningsforslagets ambition og de konkrete tiltag, der allerede er igangsat i magistratsafdelingen. Udviklingen af modellen sker i tæt samarbejde med Teknisk Udvalg, som bliver politisk følgegruppe. Fællesrådene og andre relevante aktører inviteres med i arbejdet.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 25-05-2022

Klara Jakobsen:

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 25. maj 2022 om magistratsbehandling af forslaget.

Det forslås, at forslagsstillerne laver et udkast til kommissorium inklusiv følgegruppe.

Sagen bedes tilbagesendt byrådet via Magistraten.

Udvalg: Magistraten

Dato: 21-11-2022

Klara Jakobsen:

Fremsendes til [adresse] med bemærkning, at Magistraten i mødet den 21. november 2022 anbefaler, at byrådet tiltræder Borgmesterens Afdelings indstilling af 2. november 2022.

Der var enighed om i den videre proces at søge afgrænsningerne afklaret med fokus på, at indstillingen omhandler borgerinddragelse i forbindelse med fysisk planlægning.

Udvalg: Teknisk Udvalg

Dato: 25-01-2023

Klara Jakobsen:

Udsat.

Udvalg: Teknisk Udvalg

Dato: 30-01-2023

Klara Jakobsen:

Udvalget kunne enstemmigt tiltræde indstillingen med bemærkning om, at udvalget lægger vægt på, at arbejdet med en ny Aarhus-model for borgerinddragelse skal ske med høj grad af åbenhed og inddragelse. Udvalget understreger, at modellen skal udarbejdes i overensstemmelse med det politiske beslutningsforslag og ønsker herudover, at der nedsættes en følgegruppe med repræsentanter fra fællesråd og borgergrupper, som kan give inputs til udvalg, rådmand og forvaltning i forbindelse med udarbejdelsen af modellen. Udvalget understreger desuden, at udvalget i samarbejde med rådmanden står bag kommissorium for ny Aarhus-model for borgerinddragelse. Herudover bør der være et tæt samarbejde og koordinering med Kultur og Borger-service i forhold til arbejdet med det vilde problem Den demokratiske samtale.

Udvalg: [adresse]

Dato: 01-02-2023

Klara Jakobsen: 19

Nadia Østergaard med bemærkning, at byrådet i sit møde den 1. februar 2023 har vedtaget Magistratens indstilling i overensstemmelse med erklæring fra Teknisk Udvalg af 30. januar 2023.